ઈરફાન ખાનઃ હું માનું છું કે દરેક કલાકાર માટે પ્રશિક્ષણ જરૂરી છે. જો કલાના ગુણ મોજૂદ હોય તો પ્રશિક્ષણ નિખાર લાવે છે. જેઓ જીનિયસ હોય એમને જ આવી ટ્રેનિંગની જરૂર ન વર્તાય પુરાણા જમાનાના કલાકારો ખૂબ જ બુદ્ધિશાળી હતા. ઉપરાંત જે નિર્દેશકો સાથે એમને કામ કરવું પડતું એ અભિનયની સંસ્થા સમાન હતા. અને ડગલે ને પગલે તેઓ કલાકારાને અભિનયની ઝીણી ઝીણી બાબતોથી વાકેફ કરતા. હું કૉલેજમાં આવ્યો અને નસીરની ફિલ્મો જોઈ ત્યારે લાગ્યું કે હું પણ અભિનય કરી શકું છું. તે અગાઉ નાટકોમાં સુદ્ધાં મેં અભિનય કરવાની હિંમત કરી નહોતી. પ્રતિભાને ધારદાર બનાવવા એનએસડીમાં દાખલ થયો.